[{"text_idx": "#000004", "text": "No\u0302l ym mis Ionawr cyhoeddodd Croeso Cymru 2023 fel blwyddyn y llwybrau ac mae\u2019n gwahodd ymwelwyr a phobl Cymru i greu eu llwybrau epig eu hunain yng Nghymru yn ystod 2023."}, {"text_idx": "#000005", "text": "Mae Llwybrau Wales, by Trails yn codi o lwyddiant y pum blwyddyn thema y mae Croeso Cymru wedi\u2019u cynnal hyd yma \u2013 sef antur, chwedlau, mo\u0302r, darganfod ac awyr agored. Mae\u2019r blynyddoedd thema yn tynnu sylw at Gymru fel cyrchfan groesawgar, gynhwysol sydd ar agor drwy\u2019r flwyddyn, boed hynny ar gyfer yr anturiaethwyr dewraf neu\u2019r ymwelwyr hamddenol hynny sy\u2019n ceisio ymlacio."}, {"text_idx": "#000006", "text": "Rydym ni yng Ngogledd Ddwyrain Cymru yn credu bod y thema Llwybrau yn berffaith ar gyfer ein rhan ni o Gymru. Mewn byd o\u0302l-bandemig, mae ymchwil yn dangos bod pobl yn chwilio am brofiadau sy\u2019n eu hailgysylltu, boed hynny a\u0302 threftadaeth, diwylliant, natur neu gymuned."}, {"text_idx": "#000007", "text": "Aeth yr ymgyrch Llwybrau yn fyw ar 9 Ionawr ar y teledu ledled y DU ac yng Nghymru, felly dylech ddechrau gweld yr hysbysebion ar y teledu yn fuan. Pwrpas y flwyddyn yw darganfod trysorau anghofiedig, mwynhau symbylu\u2019r synhwyrau a chreu atgofion ar hyd llwybrau o amgylch bwyd, atyniadau, gweithgareddau, tirweddau ac arfordiroedd lleol."}, {"text_idx": "#000008", "text": "Rydym yn gobeithio ysbrydoli ymwelwyr drwy gydol y flwyddyn i greu eu llwybrau eu hunain yn ein cornel fach ni o Gymru a rhoi hwb i\u2019r economi drwy gefnogi busnesau lleol. Rydym wedi creu llyfryn ysbrydoledig newydd ar gyfer 2023 a fydd yn cael ei ddosbarthu\u2019n eang i demtio ymwelwyr yn ogystal a\u0302 bod ar gael yn ddigidol, ynghyd a\u0302 ffilmiau newydd, syniadau llwybrau ysbrydoledig gan bobl leol a digon o flogiau ac ysbrydoliaeth ar y cyfryngau cymdeithasol i wneud y #flwyddyn lwybrau yn un i\u2019w cofio."}, {"text_idx": "#000015", "text": "Gyda'i gilydd, mae Wrecsam, Sir y Fflint a Sir Ddinbych yn cynnig profiad gwych i ymwelwyr yng Ngogledd Ddwyrain Cymru, gyda mo\u0302r a mynyddoedd, hanes a chelf gyfoes, ac amrywiaeth o ddigwyddiadau arbennig i'r teulu cyfan i mwynhau."}]